kardosdrur/scandi-wiki huggingface dataset:
Jürgen Matlok

Jürgen Matlok (f. 8. juni 1940) var viceskoledirektør ved Dansk Skoleforening for Sydslesvig e.V. i Flensborg 1989-2001.

I stedet for Jürgen vil han gerne kaldes ved det danske Jørgen, for han er medlem af det danske mindretal og flensborger. Han voksede op i Flensborg, gik i dansk skole, først Oksevejens Skole fra 1946 og derefter Gustav Johannsen-Skolen, og han blev uddannet som skibsbygger ved Flensborg Skibsværft. I 1965 kom han på Tønder Statsseminarium. Efter lærereksamen i Danmark kom han i 1969 som enelærer (skoleleder) til Vyk på vadehavsøen Før og blev der i 7 år. Da han i 1976 blev lærer på Gustav Johannsen-Skolen i Flensborg, forbedredes hans muligheder for regelmæssigt at deltage i Danmarks Lærerhøjskoles kurser i Sønderjylland, og han deltog i mange kurser inden for sine interesseområder matematik, fysik og kemi.

Jørgen Matlok blev sidenhen skoleinspektør (1981-1989) på Jens Jessen-Skolen i Mørvig i nordøstlige Flensborg, inden han i 1989 blev viceskoledirektør. Han gik af per 1. oktober 2001 som 61-årig  på grund af sygdom og blev efterfulgt af en anden sydslesviger, Uwe Prühs, der dog tiltrådte allerede 1. september.

En af Jørgen Matloks aktiviteter som pensionist har været som frivillig medarbejder på Feriekontoret, der varetager sydslesvigske børns ferierejser.

Jørgen Matlok er den ene af tre brødre, hvoraf én, Werner Matlok, er tidligere præst ved den danske kirke i Lyksborg og den anden, Siegfried Matlok, var fra 1979 til 2013 chefredaktør for "Der Nordschleswiger", som er det tyske mindretal i Nordslesvigs avis.

Litteratur 
 Hans Andresen: Sydslesvigs danske skoles historie efter 1920. Syddansk Universitetsforlag 2017. . Side 561 f.

Referencer 

Danske sydslesvigere
Skolefolk fra Danmark
Den Transiranske Jernbane

Den Transiranske Jernbane var et større jernbaneprojekt begyndt i 1933 og afsluttet i 1939 under ledelse af den danske ingeniør Jørgen Saxild fra firmaet Kampsax. Irans monark Reza Shah, fader til den senere shah Mohammad Reza Pahlavi, havde set, hvordan Kampsax med succes havde konstrueret en 1000 km lang jernbane fra Istanbul og østpå i årene inden og ønskede et basalt netværk i Iran, som forbandt hovedstaden Teheran med Den Persiske Bugt og Det Kaspiske Hav. Kravet var, at jernbanen skulle være færdig, inden der var gået 6 år. Der var næsten ingen veje i området, hvor jernbanen skulle anlægges, hvilket selvfølgelig vanskeliggjorde arbejdet. Ofte fandt man ud af, efter at være begyndt på tunneler, at bjergarten ikke var egnet – og man måtte ændre planerne. Den transiranske jernbane blev bygget udelukkende med lokal kapital og beskæftigede på sit højeste 55.000 mennesker. Den 1394 km lange enkeltsporede jernbane har stigninger på 1:36 og består af 251 store og 4000 mindre broer og 245 tunneler, heraf flere spiraltunneler på i alt 80 km længde.

Fem år og fire måneder efter at kontrakten var blevet underskrevet, stod jernbanen færdig.

Geologiske udfordringer 

Alle mulige geologiske problemer blev mødt, som krævede opgivelsen af visse tunneler og ændring af ruten gennem et andet terræn:
 En tunnel gennem en salthøj måtte opgives, eftersom det forstyrrede vandspejl ellers ville erodere saltet væk.
 En tunnel, som man regnede med gik gennem solid klippe, stødte på gips i pulverform, som fyldte tunnellen ligeså hurtigt, som det kunne graves væk – endnu en opgivet tunnel.
 En tunnel gennem pimpsten kunne ikke sprænges og ikke graves i, eftersom skovlene sad fast.
 En tunnel stødte på et stort hulrum eller grotte inde i bjerget og fik brug for en bro inde i tunnelen.
 Mangel på friske vandforsyninger gjorde blandingen af holdbar mørtel og beton problematisk.
 Store broer som Veresk-broen var man nødt til at bygge for at krydse Alborz-bjergene.

2. verdenskrig 

Under 2. verdenskrig var jernbanen en vigtig komponent i Den Persiske Korridors forsyningsruter, som forbandt Den Persiske Bugt med Centralasien og Sovjetunionen.

Billeder

Se også 

 Kampsax (dokumentarfilm) - film fra 1938 om bygning af jernbanen

Noter 

Jernbanestrækninger i Iran
Stationer på Den Transiranske Jernbane
Bjerge i Iran
20. århundredes største danske ingeniørbedrifter
Verdensarven i Iran
Hockey

Hockey er en holdsport i hockey-familien, som har rødder et par tusinde år tilbage i tiden. Den moderne hockey opstod i 1800-tallet i England og dets kolonier. I dag er hockey en af verdens største boldspil og det spilles i 98 lande. Sporten er en olympisk sportsgren både for mænd og kvinder. Herrelandsholdene fra Indien og Pakistan dominerede længe sporten, men fra 1980'erne har holdene fra Holland, Tyskland og Australien været blandt de stærkeste.
Ved OL i 2008 vandt Tyskland guld, Spanien sølv og Australien bronze.

I Danmark er sporten organiseret i Dansk Hockey Union.
Den første hockeyklub i Danmark var Københavns Hockeyklub som blev grundlagt i 1904. Dansk Hockey Union(DHU) blev oprettet i 1908.

Navnet landhockey ses undertiden brugt for at skelne fra ishockey.

Eksterne link 
 Københavns Hockeyklub
 Dansk Hockey Union 
 Hockey Klubben Odin

Henvisning
Fagpakke

En fagpakke er en betegnelse, som anvendes af fakulteter på universiteter og andre højere uddannelsesinstitutioner. Betegnelsen dækker over en række fag indenfor et givent fagområde svarende til 30 ECTS-point. Fagpakker adskiller sig fra almindelig undervisning indenfor en studerendes studieretning, idet fagene i fagpakken ligger udenfor den studerendes studieretning. Formålet med fagpakker er at udvide de kompetencer, som uddannelsen giver den studerende.

Eksternt link 
 Naturvidenskabeligt Fakultet ved Aarhus Universitets hjemmeside om fagpakker

Videregående uddannelse i Danmark
Børn- og ungelæge

En børn- og ungelæge er en betegnelse Dansk Selskab for Børnesundhed har valgt at bruge.

Betegnelsen bruges om en af de arbejdsområder en kommunallæge har og blev tidligere kaldt skolelæge. 

En børn- og ungelæge er ikke det samme som en børnelæge, der er en læge med speciale i pædiatri.

Eksterne henvisninger

Stillingsbetegnelser inden for sundhed
Slackline

Slackline eller slacklining er en forholdsvis ny sport og balanceleg, som dyrkes ved at balancere og udføre tricks på en løst opspændt nylon line, som er udspændt mellem to punkter. Sporten udsprang fra klatre-miljøet omkring Yosemite Valley i Californien, USA i starten af 1980.

Sportsgrene
Spil og lege
Edoras

Edoras er en fiktiv by i J.R.R. Tolkiens Ringenes Herre. Edoras er hovedstaden i landet Rohan, og det er der Rohans konge bor.

Steder i Ringenes Herre
Fiktive byer
LAX

LAX er det tredje  studiealbum af rapperen The Game, som udkom den 26. august 2008.

Referencer 

Album fra 2008
Dee (Aberdeenshire)

Dee er en flod i Skotland. Den har sine kilder i Cairngorm Mountains og løber igennem Strathdee og løber ud i Nordsøen ved Aberdeen. Floden er omkring 140 kilometer lang og har et fald på 1.220 meter.

Dee regnes sammen med Spey, Tweed og Tay til 'The Big Four', Skotlands fire vigtigste laksevandløb.

Dee er særligt kendt for sit gode laksefiskeri efter 'springers', blanklaks, som allerede i januar-februar vandrer op i elven, selv om de først skal gyde næsten et år senere, i november-december.

Den britiske kongefamilies residens Balmoral Castle ligger ved de øvre stræk af Dee, hvor de kongelige har fisket laks og gået på jagt, siden Dronning Victoria forelskede sig i området i midten af 1800-tallet.

Henvisninger 

Floder i Skotland
Aberdeenshire
Bånddiagram

Et bånddiagram (også kendt som Richardson-diagram eller engelsk ribbon diagram) er en 3D-skematisk repræsentation af proteinstruktur og er i dag en af de mest anvendte metoder for proteinafbildning. α-helicer vises som vindede bånd (spiraler) eller som cylindre, β-strenge som flade pile og tråde for turns og tilfældige andre strukturer. Polypeptidkædens retning kan indikeres af en farverampe langs med båndet. 

Bånddiagrammer er simple, men anvedelige, når den basale rummelige struktur skal afbilledes. Metoden har med held portrætteret den overordnede organisering af proteinstruktur, der afspejler 3-dimensionelle oplysninger, og giver mulighed for bedre forståelse af et komplekst objekt for strukturelle biologer.

Motiver i bånddiagrammer

Referencer 

Proteinstruktur
Infografik
Kødmørning

Kødmørning (eller mørning) er den proces, hvor kød mekanisk eller kemisk mørnes.

Mekanisk mørning
Mørning kan foretages mekanisk med en kødhammer eller en kødbanker, som er et køkkenredskab, der bruges til at fladhamre kødstykker som schnitzler. Den består af en massiv, håndstor metalplade med et skaft eller et firkantet mere massivt hoved med skaft. Pladen kan være glat eller have en takket profil. Kødhamrene har ofte to forskellige slags profilering. 

Slag med kødhammeren løsner vævet og gør kødstykket større og fladere. Specielt ved takkede kødhamre kan strukturen blive ødelagt. Derfor bør man ikke  behandle sart kød som steaks med kødhamre. Man kan bruge en flad hammer. De takkede kødhamre tjener især til at mørbanke hårde stykker kød. Kødhamre bliver fremstillet af træ og aluminium.

Kemisk mørning
Ud over brugen af kødbankere og -hamre, hvor bindevævet i kød bliver sønderrevet, er der blide metoder, hvorpå man kan mørne kød. Gennem forberedelsesmetoder som marinering, brasering eller madlavning efter lavtemperaturmetoden omdannes  kollagenen i bindevævet kemisk til gelatine.

Brugen af enzymer til mørning er kommet frem. Blandt andre papain fra papaya og bromelain fra ananas er enzymer, der katalyserer omdannelsen af kollagen til gelatine.

Køkkenudstyr
Kød
Enzyminhibitor

Enzyminhibitorer er molekyler, der binder til enzymer og forringer deres aktivitet. Eftersom blokering af et enzyms aktivitet kan dræbe en patogen eller korrigere en metabolsk ubalance, er mange medikamenter inhibitorer. De bruges også som herbicider og pesticider. Ikke alle molekyler, der binder til enzymer, er inhibitorer; enzymaktivatorer binder til enzymer og forøger deres enzymatiske aktivitet.

Bindingen af en inhibitor kan hindre et substrat i at nå til enzymets aktive site og/eller hindre enzymet i at katalysere dets reaktion. Inhibitorbinding er enten reversibel eller irreversibel. Irreversible inhibitorer reagerer normalt med enzymet og reversible inhibitorer binder ikke-kovalent og forskellige typer af inhibering produceres afhængigt af, om disse inhibitorer binder enzymet, enzym-substrat-komplekset eller begge.

Mange medikamentmolekyler er enzyminibitorer, så deres opdagelse og forbedring er et aktivt område inden for biokemi- og farmakologiforskningen. Et medicinal enzyminhibitor dømmes ofte efter dens specificitet (dens mangel på binding til andre proteiner) og dens potens (dens dissocieringskonstant, som indikerer koncentrationen behøvet for at inhibere enzymet). En høj specificitet og potes sikrer, at et medikament vil have få bivirkninger og derfor lav toksitet.

Enzyminhibitorer forekommer også naturligt og er involverede i reguleringen af stofskiftet. For eksempel kan enzymer i stofskifteveje inhiberes af senere produkter. Denne type af negativ feedback sænker flukset gennem en vej, når produkterne ophobes og er en vigtig måde på at bibeholde homøostase i en celle. Andre cellulære enzyminhibitorer er proteiner, der specifikt binder til og inhiberer et enzymmål. Dette kan hjælpe i kontrolleringen af enzymer, der kan være ødelæggende for cellen, såsom proteaser eller nukleaser; et veldefineret eksempel er ribonukleaseinhibitoren, som binder til ribonukleaser i en af de tættest kendte protein-protein-interaktioner. Naturlige enzyminhibitorer kan også være giftstoffer og bruges som forsvar mod prædatorer eller som middel til at dræbe bytte.

Noter og referencer 

Enzymer
Because You Left

"Because You Left" er første afsnit af femte sæson af den amerikanske tv-serie Lost. Det blev sendt første gang 21. januar 2009 på American Broadcasting Company i USA. Det er skrevet af Damon Lindelof og Carlton Cuse, der almindeligvis står for sæsonpremierer og -finaler, og instrueret af Stephen Williams. På premiereaftenen blev afsnittet indledt med et clipshow, der opsummerer begivenhederne frem til femte sæson, hvorefter "Because You Left" blev sendt. Det blev fulgt op af næste episode, "The Lie."

Eksterne henvisninger 
 American Broadcasting Company
 

Afsnit af Lost (sæson 5)
Herslev Kirke (Lejre Kommune)

Herslev Kirke er en kirke i landsbyen Herslev i Herslev Sogn i Lejre Provsti (Roskilde Stift).

Herslev Kirke og Sogn ligger i Lejre Kommune.

Herslev Kirke er oprindelig opført af træ omkring 1050. Kirken er anlagt på et gammelt offersted fra middelalderen.

Kirken er udvidet flere gange. To kirkeskibe er tilføjet i 1400-tallet, derudover er der tilføjet et tårn og våbenhus i gotisk byggestil.

Kirken står i dag delvis i munkesten og i frådsten.

Eksterne kilder og henvisninger 
 Herslev Kirke hos KortTilKirken.dk
 Herslev Kirke i bogværket Danmarks Kirker (udg. af Nationalmuseet)

Kirker i Lejre Kommune
Kirker i Roskilde Stift
Kirker i Roskilde Amt
Herslev Kirke (Fredericia Kommune)

Herslev Kirke er en kirke beligende i landsbyen Herslev, 11 kilometer vest for Fredericia og 6 kilometer nord for Taulov, Herslev Sogn, Fredericia Provsti og Haderslev Stift.

Kirken og sognet ligger i Fredericia Kommune.

Den oprindelige del af Herslev Kirke er opført af granitkvadre i 1100-1200-tallet.

Kirken er bygget på en højtliggende lokalitet ved siden af en gravhøj fra oldtiden, som ligger på kirkegårdsområdet. Den havde tidligere en kvindeindgang mod nord og en mandsindgang mod syd. Kvindeindgangen blev muret til omkring 1600, og ved mandsindgangen blev et våbenhus tilføjet i 1500-tallet. Oprindeligt var den opført med små, smalle rundbuede romanske vinduer, hvoraf tre tilmurede fortsat kan ses. Kirken nuværende store vinduer er sat i i 1800-tallet. Kirken har intet tårn. Kirkeklokken hang tidligere i en klokkekam på vestgavlen, men er fra 1977 flyttet til et klokketårn på gravhøjen.

Udvidelser 
Både kirkeskib og kor er udvidet flere gange, og kirken er senest restaureret i 1983.

Referencer

Eksterne henvisninger 

 Herslev Kirke hos KortTilKirken.dk

Kirker i Fredericia Kommune
Kirker i Haderslev Stift
Kirker i Vejle Amt
Carlos Boozer

Carlos Austin Boozer, Jr. (født 20. november 1981, i Aschaffenburg, Vesttyskland) er en tidligere amerikansk basketballspiller, der spillede som power forward og center i NBA-klubberne Cleveland Cavaliers, Utah Jazz, Chicago Bulls og Los Angeles Lakers. I løbet af sin karriere opnåede Boozer to gange at blive udtaget til NBA's All–Star hold, både i 2007 og 2008. Efter et år hos Los Angeles Lakers (2014–15) skrev Boozer i 2016 kontrakt med den kinesiske basketball-liga CBA (Chinese Basketball Association). Den 18 December 2017 annoncerede Boozer sin tilbagetrækken fra basketball.

Landshold 
Boozer repræsenterede i 2004 det amerikanske landshold ved OL i Athen, hvor holdet vandt bronzemedaljer. Desuden var han en del af guld truppen ved OL 2008 i Beijing.

Klubber 
 2002–2004: Cleveland Cavaliers
 2004–2010: Utah Jazz
 2010–2014: Chicago Bulls
 2014–2015: Los Angeles Lakers
 2016–2017: Guangdong Southern Tigers

Eksterne henvisninger 

 Spillerinfo

Noter 

Basketballspillere fra USA
Personer fra Alaska
Basketballspillere ved sommer-OL 2004
Olympiske bronzemedaljevindere fra USA
Medaljevindere ved sommer-OL 2004
Basketballspillere ved sommer-OL 2008
Olympiske mestre fra USA
Medaljevindere ved sommer-OL 2008
Stofmængdekoncentration

I kemi er stofmængdekoncentration, molaritet, molær koncentration eller oftest blot koncentration  defineret som stofmængden af en konstituent  (normalt målt i mol) divideret med voluminet , i hvilket stoffet udbreder sig:

Volumen  i definitionen  refererer til volumen af opløsningen, ikke volumen af den evt. solvent. En liter af en opløsning indeholder normalt enten lidt mere eller lidt mindre en 1 liter solvent fordi opløsningsprocessen enten øger eller mindsker væskens volumen.

I en opløsning er det typisk koncentrationen af opløst stof man søger. Jo mere stof, som er opløst, jo mere koncentreret er opløsningen. Når koncentrationen er lille hhv. stor, taler man ofte om fortyndede hhv. koncentrerede opløsninger. Det er i særdeleshed brugt at tale om fortyndede syrer og baser. Der er en grænse for, hvor meget af et stof, der kan opløses i et bestemt opløsningsmiddel. Når denne koncentration er nået, er opløsningen mættet. Hælder man mere stof i, vil stoffet udfældes.

Den reciprokke mængde repræsenterer fortyndingen (volumen), som den kan optræde i Ostwalds fortyndingslov.

Ifm. f.eks. ligevægtskonstanter bliver også [A] brugt for koncentrationen af stoffet A, hvor de kantede parenteser betegner den aktuelle koncentration, som baserer sig på den egentlige mængde af et stof til stede (i modsætning til den formelle koncentration , der baserer sig på stofmængden tilsat). Hvis f.eks. et tilsat stof reagerer delvist eller indgår i en ligevægt, vil den aktuelle og formelle koncentration adskille sig.

Enheder 
SI-enheden er mol/m3. Oftere bruges dog enheden mol/L, som mere kortfattet skrives M (udtales molær, og skrives med 'M' i kapitælskrift).

1 mol/L = 1 mol/dm3 = 1 mol dm−3 = 1 M = 1000 mol/m3.

SI-præfikser kan bruges sammen med disse enheder. Ofte bruges enheder, der er listet her (enheder større end M er sjældent nødvendige):

Referencer 

Kemiske egenskaber
Mængdeenheder
Tayshaun Prince

Tayshaun Durell Prince (født 28. februar 1980, i Compton, Californien, USA) er en amerikansk basketballspiller, der spiller som small forward i NBA-klubben Memphis Grizzlies. Prince kom ind i ligaen i 2002 og har tidligere spillet for Detroit Pistons. I 2004 var han en del af det Pistons-hold der sikrede sig NBA-titlen. Han er kendt for sit fantastiske forsvar, som var en stor faktor i NBA Finalerne, da han dækkede Kobe Bryant.

Landshold 
Prince repræsenterede i 2008 det amerikanske landshold ved OL i Beijing.

Eksterne henvisninger 

 Spillerinfo

Basketballspillere fra USA
Personer fra Californien
Slaget ved Wilson's Wharf

Slaget ved Wilson's Wharf var et mindre slag under Overland kampagnen i Virginia i foråret 1864.

Den 24. maj angreb den konfødererede generalmajor Fitzhugh Lee's kavaleri division på omkring 3.000 mand Unionens forsyningsdepot Wilson's Wharf, ved James River i den østlige del af Charles City og blev slået tilbage af to regimenter af sorte Unionssoldater under kommando af brigadegeneral Edward A. Wild – i alt omkring 1.800 mand, som var i færd med at bygge en forskansning der, som efterfølgende blev kaldt Fort Pocahontas.

Referencer 
 National Park Service beskrivelse af slaget 

Slag i den amerikanske borgerkrig i Virginia
Richard Hamilton

Richard Clay Hamilton (født 14. februar 1978, i Coatesville, Pennsylvania, USA) er en amerikansk basketballspiller, der spiller som guard eller forward i NBA-klubben Chicago Bulls. Hamilton kom ind i ligaen i 1999 og spillede før han i 2002 rykkede til Detroit i Washington Wizards. I 2004 var Hamilton en vigtig brik af det Pistons-hold der sikrede sig NBA-titlen med en finalesejr over Los Angeles Lakers. Tre gange er han desuden blevet udvalgt til at deltage i ligaens All-Star kamp.

Eksterne henvisninger 
 Richard Hamiltons hjemmeside
  

Basketballspillere fra USA
Personer fra Pennsylvania
Dwight Howard

Dwight David Howard (født 8. december 1985, i Atlanta, Georgia, USA) er en amerikansk basketballspiller, der spiller center i NBA-klubben Los Angeles Lakers. Han har tidligere spillet i Charlotte Hornets, Atlanta Hawks, Houston Rockets, Los Angeles Lakers og Orlando Magic. Howard kom ind i ligaen i 2004, hvor Orlando valgte ham med det allerførste valg i draften. Han var i klubben i ni sæsoner. 

Howard blev i sit senior year anset som den bedste high school-spiller i USA og fik flere udmærkelser, bl.a. Naismith Prep Player of the Year Award og co-MVP (med J.R. Smith) ved McDonald's High School All-American Game. Han valgte – som sit store idol Kevin Garnett – at gå direkte fra high school til NBA.

I sin første sæson i Orlando blev han valgt til NBA All-Rookie First Team. Siden 2007 er han blevet udtaget til samtlige All Star-kampe i NBA. De tre første gange deltog han i dunkekonkurrencen, som han vandt 2008 med bl.a. det berømte "Superman" dunk, hvor han dunkede iført en Superman-spilletrøje og -kappe.

I 2009 blev Dwight Howard valgt til Defensive Player of the Year som den yngste nogensinde. Han blev genvalgt i 2010 og 2011.

Landshold 
Howard repræsenterede i 2006 det amerikanske landshold ved VM i Japan, hvor holdet vandt bronzemedaljer. Desuden var han en del af truppen ved OL 2008 i Beijing, hvor holdet vandt guld. Han er også udtaget til bruttotruppen til OL 2012 i London.

Eksterne henvisninger 

 Dwight Howards hjemmeside 

Basketballspillere fra USA
Personer fra Atlanta
Chris Paul

Christopher Emmanuel Paul (født 6. maj 1985, i Winston-Salem, North Carolina, USA) er en amerikansk basketballspiller, der  nu spiller som point guard i NBA-klubben Phoenix Suns. Chris Paul blev draftet af New Orleans Hornets som det 4. overall draft pick i 2005, men skiftede til L.A. Clippers i 2011. Den 28 juni 2017 blev han traded til Houston Rockets, hvor han spillede 2 sæsoner. Den 16. Juli 2019 blev han traded til Oklahoma City Thunder for Russell Westbrook.    

I 2008 blev han udvalgt til ligaens All-Star kamp for sine stærke præstationer, 
og i 2013 vandt han Allstar MVP i Houston.

Landshold 
Paul repræsenterede i 2006 det amerikanske landshold ved VM i Japan, hvor holdet vandt bronzemedaljer. Desuden var han en del af truppen ved OL 2008 i Beijing og Sommer-OL 2012

Eksterne henvisninger 

 Spillerinfo 

Basketballspillere fra USA
Personer fra North Carolina
Acetylcholinesterase

Acetylcholinesterase (også kendt som AChE) er et enzym, der katalyserer nedbrydningen af acetylcholin, der fungerer som neurotransmitter.

Acetylcholinesterase hydrolyserer acetylcholin til cholin og eddikesyre ved motoriske endeplader og hjernens cholinerge synapser og afslutter således signaltransmissionen. Det findes også på røde blodlegemers membraner, hvor det udgør Yt-blodgruppe-antigenet.

Acetylcholinesterase eksisterer i forskellige molekylære former, som besidder ligedanne katalytiske egenskaber, men adskiller sig i deres oligomere sammensætning og art af tilknytning til cellens overflade. Det kodes for af et enkelt AChE-gen, og den strukturelle diversitet i genprodukterne kommer fra alternative splicninger af mRNA samt fra posttranslationel modifikation med associering af katalytisk og strukturelle undereneder, jf. proteindomæner. Hovedformen af acetylcholinesterase fundet i hjerne, muskler og andre væv er de hydrofile udgaver, som danner disulfidbundne oligomerer med kollagene eller lipidholdige strukturelle enheder. De andre, alternativt splicede former, primært udtrykt i røde blodlegemer, afviger i den C-terminale ende og indeholder et kløvbart hydrofobisk peptid med et GPI-bindingssite.

Acetylcholinesterase er et mål for nervegasser og pesticider, der blokerer funktionen af acetylcholinesterase for derved at forårsage uendelige muskelsammentrækninger gennem kroppen.

Se også 

 7TM 
 Receptor

Referencer 

Enzymer
Deron Williams

Deron Michael Williams (født 26. juni 1984, i Parkersburg, West Virginia, USA) er en amerikansk basketballspiller, der spiller som point guard i NBA-klubben Brooklyn Nets. Han har spillet for Nets siden 2010. Før han han kom til nets var han i Utah Jazz, hvor han var fra 2005-2010

Landshold 
Williams repræsenterede i 2008 det amerikanske landshold ved OL 2008 i Beijing.

Eksterne henvisninger 

 Spillerinfo

Basketballspillere fra USA
Personer fra West Virginia
Cholin

Cholin er en organisk forbindelse klassifiseret som et vandopløseligt essentielt næringsstof og grupperes normalt inden for rækken af Vitamin B. Denne naturlige amin findes i de lipider, der udgør cellemembraner og i neurotransmitteren acetylcholin.

Billeder

Referencer 

Alkoholer
Ernæring
Vitaminer